Darrers dies per inscriure's a la setena edició de la caminada Almogàver Muntanyes de Prades | EL PORTAL NOU
Home Esports Darrers dies per inscriure's a la setena edició de la caminada Almogàver Muntanyes de Prades
Darrers dies per inscriure's a la setena edició de la caminada Almogàver Muntanyes de Prades
PortalNou Valls dimarts, de març 14, 2017 Esports
Fins al 16 de març es pot fer la inscripció per participar a la VII Almogàver Muntanyes de Prades 2017 que organitza l'Associació d'Amics de les Muntanyes de Prades i que se celebrarà el 18 de març. Es tracta d'una prova no competitiva de resistència que es desenvolupa per camins de muntanya amb un temps limitat de 17 hores.
El recorregut és de 60,250 quilòmetres senyalitzats, amb 5.442 metres de desnivell acumulat i transcorre íntegrament per les Muntanyes de Prades, amb sortida i arribada a la vila de Prades. Aquesta caminada de resistència és tot un repte i vol emular l’esperit de sacrifici, la força i la determinació dels antics almogàvers.
En concordança amb la filosofia que caracteritza l’Associació d’Amics de les Muntanyes de Prades, el recorregut vol donar a conèixer els racons més desconegut i espectaculars de les Muntanyes de Prades, passant pel terme municipal de Mont-ral. La inscripció es pot fer e aquest enllaç i està limitada a 500 participants.